Zookeeper (cinta)

:*Iste articlo ye sobre una cinta estausunidense de comedia fantastica romantica de l'anyo 2011; ta atros usos, se veiga *'Zookeeper***.


***Zookeeper*** (títol orichinal en [[Idioma anglés|anglés]], en [[Idioma aragonés|aragonés]] ***Cudiador d'o zoolochico***, estrenada en [[Aragón]] con o títol en [[Idioma castellano|castellano]] de ***Zooloco***, en aragonés ***Zoobarrenau**') ye una cinta de cine estausunidense de cine de comedia fantastica romantica estrenada l'anyo 2011, dirichida por Frank Coraci seguntes un guión adaptau por Nick Bakay, Rock Reuben, Kevin James, Jay Scherick y David Ronn (basau en una historia de Jay Scherick y David Ronn), con una banda sonora orichinal de Rupert Gregson-Williams, una dirección de fotografía de Michael Barrett y una producción cinematografica de Todd Garner, Kevin James, Adam Sandler, Jack Giarraputo y Walt Becker ta las productoras Columbia Pictures, Metro-Goldwyn-Mayer, Broken Road Productions, Hey Eddie y Happy Madison Productions. Conta con un elenco d'actors d'o cual en fan parte, entre d'atros, Kevin James, Rosario Dawson, Leslie Bibb, Ken Jeong, Donnie Wahlberg, Joe Rogan, Nat Faxon, Steffiana de la Cruz, Thomas Gottschalk y Brandon Keener.

Griffin Keyes ye a lo cudiau d'os animals en o zoolochico de Boston (Massachusetts). Li proposa matrimonio a su novia Stephanie, pero ista refusa, decindo-le que lo fa por motivo d'o suyo treballo. Cinco anyadas dimpués, Griffin ye lo cudiador prencipal d'o zoolochico Franklin Park de Boston y ha de preparar una fiesta a on su chirmano Dave li demane matrimonio a su novia, pero descubre que Stephanie ye tamién convidada a la fiesta. Dave li proposa a su chirmano que cambie de treballo, treballando ta él en o suyo concesionario d'autos, y Griffin lo ye pensando. Atamas d'ixo, ixa nueit os animals d'o zoo fan una reunión, preocupaus porque Griffin ye lo millor cudiador que mai no han teniu, y deciden aduyar-lo a recuperar a Stephanie sin que tienga que albandonar o zoolochico. Donald, o mono, proposa fer apareixer a Griffin como un heroi ta Stephanie, y a lo día siguient libera a Joe, lo lión, ta que apareixca debant de Dave, d'a suya novia Robin y de Stephanie y Griffin los salve. Pero Griffin no colabora y qui captura a lo lión ye Kate, l'albéitar d'o zoolochico. Frustrau, o lión Joe li chila a Griffin y iste piensa que ha aloquiau en sentir que un animal fabla. A lo día siguient, Griffin vichila a Joe ta veyer si torna a charrar pero a la fin Joe li diz que han de charrar y Grifin se da una desgana. Cuan disperta se troba arrodiau d'os animals, que han decidiu albandonar o suyo codigo de no charrar en presencia d'humans, y li dan consellos de cómo recuperar a Stephanie. Griffin, ta fer tener celosías a Stephanie, demana aduya a l'albéitar Kate, dica que lo consigue. Pero cuan ha conseguiu tornar a estar novio de Stephanie y treballa ta su chirmano en o concesionario d'autos para cuenta de que puet estar que ixo no ye lo que realment deseya.

A cinta s'ambienta en a suya epoca actual (2011) en Boston (Massachusetts); y las suyas escenas se filmoron en ixa mesma ciudat, incluyendo-ie lo zoolochico Franklin Park a on s'escayece la historia.

*Zookeeper* ye una cinta que ha recibiu bels premios y nominacions, encara que garra d'éls no ye ncluyiu en o conchunto d'os premios mas conoixius u destacaus d'o panorama cinematografico y, amás, una d'as mencionadas nominacions lo ye a un d'os Premios Golden Raspberry.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''Zookeeper'' en Internet Movie Database.
*  ''Zookeeper'' en Box Office Mojo.